Hoewel die tesourus dikwels sinonieme van woorde verskaf, is dit streng gesproke nie ŉ sinoniemwoordeboek nie. As jy “kat” opsoek, kry jy ŉ lys van verskillende soorte katte: die gebruiker moet dus die woord kies wat in die betrokke konteks die beste sal werk. In ander gevalle bied die tesourus wel alternatiewe wat as sinonieme beskou kan word: as jy “sien” opsoek, kry jy woorde soos “waarneem”, “gewaar” of “aanskou”.